***ГОДИШЕН ДОКЛАД***

***ЗА***

***ДЕЙНОСТТА НА***

***РАЙОНЕН СЪД – КАЗАНЛЪК***

***Казанлък, януари 2016 година***

„Facta probantur, iura deducuntur.“

„Фактите се доказват,правата се извличат.“

В смисъла на тази правна сентенция и в изпълнение на основните си функции като съдебен орган, работещите магистрати и съдебни служители в Районен съд – Казанлък се стремят да отговорят на предизвикателствата на времето, ръководейки се в своята работа от стремеж за бързо, ефективно и качествено правораздаване, при спазване на принципите на върховенство на закона и стриктно прилагане на нормативната уредба. Поставили сме си за цел с ежедневната си работа да утвърдим авторитета на съдебната институция пред гражданите,пред подрастващите, като им предоставим една достъпна и същевременно авторитетна визия за правораздавателната система.

Районен съд - Казанлък е един от най-големите необластни районни съдилища в страната.Дейността си по правораздаване Районен съд – Казанлък осъществява на територията на пет общини: Община Казанлък, която включва 20 населени места; Община Павел баня, включваща 13 населени места; Община Мъглиж, състояща се от 15 населени места; Община Николаево ,състояща се от 4 населени места и Община Гурково с 11 населени места.

1. **КАДРОВА ОБЕЗПЕЧЕНОСТ И ОРГАНИЗАЦИЯ**

 **НА РАБОТАТА НА СЪДА**

Към 01.01.2015 г. Районен съд – Казанлък има щатно разписание за следните длъжности: 10 съдии, в т.ч. Председател и Заместник Председател, един държавен съдебен изпълнител, 2-ма съдии по вписванията и 33-ма съдебни служители.

През отчетната година бяха извършени следните кадрови промени:

**\*** С Решение на ВСС по протокол № 33/11.06.2015 г. Адм.ръководител съдия Дориана Минчева е поощрена с отличие „Личен почетен знак втора степен, сребърен“ за безупречно и високо професионално изпълнение на служебните си задължения,като от 18.06.2015 г. беше освободена от заеманата длъжност „Съдия“, поради навършване на пенсионна възраст.

**\*** С Решение на ВСС по протокол № 24/13.05.2015 г. съдия Радослава Маждракова е назначена на длъжност „Административен ръководител –Председател“ на РС гр. Казанлък, като е встъпила в длъжност на 21.05.2015 г.

**\*** С Решение на ВСС по протокол № 39/09.07.2015 г. съдия Йовка Пудова беше назначена за „Зам. Адм. ръководител – Зам. Председател“ на РС гр. Казанлък, като встъпи в длъжност на 14.07.2015 г.

**\*** На 02.07.2015 г. в РС–гр.Казанлък встъпи в длъжност съдия Ваня Тенева, назначена от ВСС с Решение по протокол № 35/18.06.2015 г.

**\*** Считано от 01.12.2015г. беше прекратено трудовото правоотношение с Мима Караколева, заемаща длъжността „Чистач“, поради придобиване право на пенсия за осигурителен стаж и възраст.

През 2015 година продължи актуализирането на длъжностните характеристики на съдебните служители в съответствие с Правилника за администрацията в съдилищата.

През месец февруари в РС - Казанлък бе сформирана нова Комисия по професионална етика, поради изтичане мандата на предходната, в състав: Председател - с. Невена Иванова,членове: с. Йовка Пудова, с. Валентина Тодорова и резервен член – с. Тодор Тодоров.

През месец ноември 2015 г.,на основание чл. 165 и следващите от Правилника за администрацията в съдилищата, беше извършена периодична атестация на всички съдебни служители.Чрез повишаване в ранг бяха стимулирани пет от тях, които са изпълнявали служебните си задължения срочно и качествено и спазват трудовата дисциплина.

На 21.06.2015 г. в сградата на Районен съд - Казанлък се проведе работна среща по повод обсъждане на съдебна практика по дела от наказателно-административен характер и граждански дела в съдебния район, като на нея присъстваха съдия Бойка Табакова - Административен ръководител и съдии от Административен съд гр. Стара Загора. В работната среща взеха активно участие съдии и от двете отделения на РС - Казанлък, като се обсъдиха възникналите промени и практики в административното правораздаване.

На 28.09.2015 г. вРС-гр. Казанлък бе проведено Общо събрание на съдиите за определяне на групите дела,които ще подлежат на разпределение в съда с новата централизирана система.Бяха определени групите дела, като бе взето становището на присъстващите магистрати, както и се взеха решения, свързани с основните принципни положения при разпределението на делата, които впоследствие залегнаха и в утвърдените Вътрешни правила.

Считано от 01.10.2015 год. в РС - Казанлък, както и в другите съдилища в страната, се въведе Централизираната система за разпределение на дела /ЦСРД/, която функционира чрез полагане на електронен подпис на разпределящия.

Във връзка със сключеното на 01.07.2015г. Споразумение за сътрудничество за принудително събиране на вземанията на органите на съдебната власт между ВСС и Камарата на частните съдебни изпълнители, в РС-гр. Казанлък беше създадена организация и в двете отделения на съда за по-ефективно събиране на публичните държавни вземания, като бяха въведени нови покани за доброволно изпълнение, възлагателни писма и други. Със заповед на Адм. ръководител от 11.11.2015 г. беше разпоредено изпращането на издадените изпълнителни листове на частни съдебни изпълнители, изразили готовност да събират публичните държавни вземания. Понастоящем този процес е съобразен и с Вътрешните правила за събиране на съдебните вземания, изработени от Апелативен съд - Пловдив за цялата апелативна зона.Прави впечатление, че предприетите промени имат дисциплиниращ ефект спрямо гражданите, като последните още при получаване на доброволните покани започват да изплащат своите задължения. Така броят на изпращаните изпълнителни листове до Частните съдебни изпълнители е значително намалял.

През 2015 г. РС гр. Казанлък пое инициатива и предприе действия, свързани с участие в образователната програма „Съдебната власт –информиран избор и гражданско доверие.Отворени съдилища и прокуратури“,като бе изготвен график за участие на почти всички магистрати в образователната програма,за изнасяне на лекции в ПМГ “Никола Обрешков“ гр. Казанлък за периода от м. 02 до м. 04.2016 г. по предварително зададени теми като например:запознаване с Конституцията на РБългария, превенция срещу употреба на наркотични вещества, трафик на хора, хулигански прояви на непълнолетни лица и много други. Следва да се оцени като положителна тенденция изразената готовност на магистратите, ангажирани освен с пряката си правораздавателна дейност, да участват и в други инициативи, насочени към благоприятно повлияване върху местната общност и подрастващите в града.

През отчетния период продължи обучението на съдии и съдебни служители по приоритета „Поддържане и повишаване нивото на компетентност и професионализъм на съдиите и съдебните служители“, заложен в стратегическия план за периода 2014 г. – 2016 г. През текущата година 7 съдии и 9 съдебни служители са заявили желание за участие в обучения, от които 3 съдии и 9 служители са били одобрени и са участвали в такива обучения, както следва:

**\*** Съдия Радослава Маждракова участва в заключителната конференция по проект „Правосъдие – приятел на детето“.

**\*** Съдия Михаил Михайлов – „Специализирано обучение на съдии, прокурори и следователи - членове на комисиите по професионална етика в органите на съдебната власт“;

**\*** Съдия Ваня Тенева – „Дружествени спорове с транснационален елемент във времена на криза“ в Словения;

**\*** Стефка Караджова /н-к отдел „Администрация“/ - „Управление на човешките ресурси - организационно поведение и управление на стреса“, „Трудово право“, „Етични предизвикателства в работата на съдебните служители“;

**\*** Системният администратор Васко Василев участва в Национална конференция „Е-ПРАВО.БГ“.

**\*** Радиана Андреева /съдебен секретар/ - „Как да изберем и разработим убедителна проектна стратегия за новите програми на ЕС до 2020 г.„ в Испания; „Специализирано обучение на съдебни статистици и съдебни служители, извършващи статистическа дейност“;

**\*** „Работа по граждански дела. Особени производства по ГПК и специални закони“, в което са взели участие съдебният секретар Радиана Андреева и съдебните деловодители Татяна Николова, Румяна Червенкова и Петрана Петрова;

**\*** Атанаска Джагълова /съдебен секретар/ – „Съдебно сътрудничество по наказателни дела“;

**\*** Мариана Матанова и Цветанка Иванова /призовкари/ - „Процесът на призоваване“;

Това възприемам като положителна тенденция и считам, че следва да се насърчава стремежа на всеки магистрат и съдебен служител да усъвършенства своите знания и да повишава своята квалификация, предвид всички предизвикателства на времето,в което живеем,и европейското членство на страната ни.

Продължава практиката, свързана с преодоляване на общественото недоверие и съмнения за корупция в съдебната система. Освен провеждане на ежеседмичен приемен ден на Председателя на съда, преди години е поставена кутия за сигнали до Комисията на ВСС за корупция. През отчетния период е постъпил 1 бр. сигнал, който е изпратен на ВСС по съответния ред.

Стана традиция в Районен съд гр. Казанлък, по повод Деня на Конституцията и празник на юриста - 16 април, да бъде провеждан „Ден на отворени врати” съвместно с Районна прокуратура - Казанлък. Съдебната палата беше посетена от ученици от СОУ “Екзарх Антим I“ в града, на които беше предоставена информация за работата в съда и прокуратурата, регистрирането и движението на делата, съдебните зали. Изнесена беше кратка беседа за съдебните процедури от съдия Деян Илиев.

Със заповед на Адм. ръководител от 01.06.2015 г. в РС гр. Казанлък бе въведен специален регистър за издадените мотивирани разрешения или откази по реда на чл. 251г, ал. 1 и сл. от ЗЕС.

Със заповед на Адм. ръководител от 18.09.2015 г. се въведе регистър на изпълнителните листове, издадени в полза на РС - Казанлък по наказателни и граждански дела, като същият се възпроизвежда на хартиен носител, до който да има достъп и гл. счетоводител, с цел съблюдаване събираемостта на тези суми.

Създадената интернет-страница, до която е осигурен облекчен достъп, поддържа актуална информация за дейността на съда. Съдебните актове се публикуват в нея ежедневно.Публикувани са новосъздадените и актуализирани вътрешни правила за работата на съда, новостите, свързани с организацията на работа и обяви за работа.

През 2015 г. всички съдии взеха участие в различни комисии – за атестиране на съдебните служители, за извършване на инвентаризации, за отдаване под наем на банков офис, за закупуване на материални активи и др. Независимо от ангажираността си с пряката правораздавателна дейност следва да се отбележи, че всички изпълниха срочно и отговорно поставените им задачи. Със същата отговорност към поставените задачи се отнесоха и включените в тези комисии съдебни служители.

С протокол от извършена инвентаризация от 12.12.2015 г., Комисията по инвентаризация на стопанския инвентар и офис обзавеждането направи предложения във връзка със стопанисването и инвентаризирането на наличното имущество, като на тази база бяха извършени актуализации на активите и промените ще бъдат видни след прехвърляне на салдата за 2016 г.

1. **ПРЕДЛОЖЕНИЕ ЗА ПРОМЕНИ В ЩАТА**

През 2015 г. в РС гр. Казанлък е увеличен значително броят дела в сравнение с предходната календарна година,като се отчита следното увеличение по материи: 404 наказателни дела повече и 985 граждански дела повече, което макар и да няма незаети съдийски бройки, е увеличило в значителна степен натоварването на магистратите и съдебните служители. Именно за оптимизиране на работата и утвърждаване на екипния принцип, намирам за уместно да се направи предложение до ВСС за увеличаване на щата на съда с една съдийска бройка и съответно една бройка за съдебен секретар.

Държавният съдебен изпълнител Стефка Хиновска обслужва целия съдебен район,като при необходимост е замествана от съдиите от гражданското отделение. Това създава неудобство в цялостната организация на съда и съдебно-изпълнителната служба, поради което е необходимо да бъде разкрита и още една щатна длъжност за държавен съдебен изпълнител.

Освен това, намирам че остава необходимостта от увеличаване щатната численост на съда с една щатна бройка „Съдебен статистик“, предвид и нововъведената усложнена Методика за отчитане дейността на съдебните органи и съдиите в РБългария, като следва да се отбележи, че до настоящият момент съдебната статистика в съда се изготвя от съдебните секретари,което затруднява правораздавателната и организационната дейност. Такова предложение от страна на Административния ръководител беше отхвърлено от страна на ВСС с решение по протокол № 56/12.11.2015 г., с мотиви „Липса на финансови средства. Натовареност над средната за районните съдилища в страната.Съдът разполага с достатъчно съдебна администрация. Възможност за оптимизиране на съдебната администрация и възлагане на функции.“

С решение на ВСС по протокол № 41/16.07.2015 г. беше предоставен за ползване на РС - Казанлък служебен автомобил марка „Форд фокус“, което налага трансформиране на длъжността „Домакин“ в длъжност „Домакин - той и шофьор“.

1. **ДВИЖЕНИЕ НА ДЕЛАТА**

През 2015 г. в съда са постъпили общо 4999 бр. дела **/**за сравнение: през 2014 г. - 3710 бр. дела, през 2013 г. са постъпили 4740 бр., през 2012 г. - 4831 бр., през 2011 г. - 4666 бр./

Налице е увеличение на постъплението спрямо предходната година с 1 289 бр. дела,като това е най-голямото постъпление на дела за сравнителния период.

Средното месечно постъпление на 1 съдия на база 12 месеца е 44.85 бр., /през 2014 г.- 30.9 бр., през 2013 г. е било 39.5 бр., през 2012 г. - 40.25 бр., през 2011 г. - 43.20 бр./

Показателят е закономерна последица от увеличението на постъпленията на делата през годината.

**НАКАЗАТЕЛНИ ДЕЛА**

През 2015 г. са постъпили общо 1 672 наказателни дела /за сравнение: през 2014 г. са постъпили общо 1268 бр. наказателни дела, през 2013 г. са били 1648 бр., през 2012 г. - 1457 бр., през 2011 г. техният брой е бил 1336/.

Видно е, че са постъпили 404 бр. наказателни дела повече от предходната година. В сравнителния период може да се очертае ясна тенденция за значително увеличение на делата през 2015 г. в сравнение с предходните отчетни години.

Средномесечното постъпление на един съдия от наказателно отделение на база 12 месеца по щат за 2015 г. е 29.58 бр. дела /2014 г. е било 22.93 бр. дела/.

Броят на новопостъпилите наказателни дела от общ характер за 2015 г. е 380 /за 2014 г. са били 433, за 2013 г. - 518 бр., през 2012 г. техният брой е бил 487, през 2011 г. - 507 бр./ От посочените цифри е видно, че за 2015 г. броя на наказателните дела от общ характер е намалял, макар и незначително,в сравнение с предходната година.

От общия брой новопостъпили НОХ дела, със споразумение са внесени 155 бр. Със споразумение по реда на чл. 384 от НПК са приключили 72 дела.

Прекратено е съдебното производство и са върнати на РП - Казанлък за доразследване за 2015 г. 16 дела, от които: 14 бр. НОХД и 2 бр. по чл. 78а от НК /за сравнение: през 2014 г. са върнати 25 дела - 18 бр. НОХД и 7 бр. по чл. 78а от НК; през 2013 г. за доразследване са върнати 41 бр. дела - 30 бр. НОХД и 11 бр. по чл. 78а от НК/, като е видно, че има значително намаление на върнатите дела на РП гр.Казанлък, особено в сравнение с 2013г.

От разпоредително заседание са върнати през 2015 г. 9 дела /за сравнение: през 2014 г. - 13 бр. дела, 2013 г. - 28 бр./ и от открито съдебно заседание за 2015 г. – 7 бр.дела /за 2014 г. – 12 бр. дела, 2013 г. - 13 бр./.

За прекратяване на съдебното производство и връщане на делата за допълнително разследване на РП - Казанлък следва да бъдат обобщени следните причини:

1. В Постановлението за привличане на обвиняем и вземане на мярка за неотклонение в хода на досъдебното производство, не се посочват в пълен обем всички обективни и субективни признаци от състава на престъплението, не се конкретизират времето, мястото и начинът на осъществяване на деянието, формата на съучастие.

2. Обвинителният акт не отговаря на изискванията на чл. 246, ал. 2 НПК - в обстоятелствената му част не се излагат в пълен обем фактическите обстоятелства, върху които се основава обвинението, като не са посочени елементи от състава на същото - дата на извършване на деянието, неправилна правна квалификация,водещи до нарушаване правото на защита на обвиняемия.

3. Значителна част от делата са върнати за това, че подсъдимият е предаден на съд при неясна и непълна фактическа обстановка, изложена в обстоятелствената част на обвинителния акт, която е в противоречие с диспозитивната част на същия.

Подадени са 4 бр. частни протести, от които са оставени без уважение 3 бр., като единият не е върнат от въззивната инстанция.

Резултатът от тази инстанционна проверка на актовете на съда, след връщане на делата, е много добър показател за потвърдени съдебни актове. Усилията за намаляване броя на връщаните от съдебно заседание дела дават резултат, което е показател за качеството на работата на съдията-докладчик в разпоредителното заседание.

През 2015 г. съдиите от наказателното отделение са разгледали общо 1775 бр. дела, от които: 1672 бр. са постъпили през годината и 103 бр. са висящи в началото на периода.

През отчетния период са били разгледани 410 бр. наказателен общ характер дела. Свършени са 365 бр. или 89.02 %. От тях в срок до три месеца са приключили 343 дела, което представлява 94%, /за сравнение: за 2014 г. - 406 бр., което представлява 92%, 2013 г. – 89 %, 2012 г. – 86 %, 2011 г. - 86.20 % /. За доразследване са върнати 14 бр. дела, а едно дело е прекратено.

Видно е подобряването на този показател през 2015 г. и трайната тенденция на повишаване броя на свършените в тримесечен срок дела.

В края на отчетния период са останали несвършени 45 бр. НОХД.

Новопостъпилите през 2015 г. НЧХД са 18 бр. /за сравнение: новопостъпилите през 2014 г. НЧХД са 20 бр./ Разгледани са 25 бр. и са свършени 17 бр., от които в тримесечен срок са 7 бр. или 41% от делата.

Прекратени са 11 бр., а със съдебен акт по същество са приключили 6 бр. В края на периода са останали несвършени 8 бр. дела.

През отчетния период са новообразувани 71 бр. дела по чл. 78а от НК, като останали несвършени от предходния период са 4 бр. Разгледани са 75 бр. и са свършени 67 бр.,от които 66 бр. в тримесечния срок или 99 %. Останали несвършени в края на периода са 8 дела.За доразследване са върнати 2 бр. и две дела са прекратени.

През 2015 г. са постъпили 673 бр. ЧНД, разгледани са 680 бр. /заедно със 7 бр. висящи в началото на периода/, свършени са 666 бр., от които 664 бр. в срок до 3 месеца, което представлява 100 %., несвършени са останали 14 бр. дела.

Образувани са 104 бр. ЧНД – разпити, свършени в срок 104 – 100 %.

През календарната 2015 г. се забелязва тенденция за двойно увеличение на ЧНД, което се дължи на увеличение на броя на ЧНД-Д, разглеждани от дежурен съдия и в частност исканията по чл. 159а и сл. от НПК.

През отчетната година в съда са постъпили 426 бр.административно-наказателен характер дела.Висящи в началото на периода са били 55 бр. дела. Разгледани са 481 бр. и са свършени 411 бр., от които 345 бр. в срок до три месеца, което представлява 84 %.Прави впечатление, че делата от административен характер са се увеличили значително - със 77 бр. от предходната година /през 2014 г. са 349 бр. дела**/**, като се е запазила положителната тенденция този вид дела да бъдат приключвани в тримесечния срок.

Образувани са 25 бързи и 10 незабавни производства. Съкратените производства са 52 бр.

През годината няма свършени производства по искане на обвиняемия.

Средномесечното постъпление на 1 съдия от наказателното отделение за 2015 г. е 29.58%, /за сравнение: 2014 г. - 22.93 бр., 2013 г. - 27.46 бр., 2012 г. - 24.5 бр., 22.26 бр. през 2011 г./

Свършени са средномесечно за 2015 г. - 27.17 бр. дела /за сравнение средномесечно за 2014 г. са приключени 21.2 бр.,2013 г. - 28.08 бр. дела, 2012 г. - 24.9 бр., 2011 г. - 22.27 бр./.

От изложените в доклада данни произтичат следните изводи:

Спрямо предходната година е увеличен значително общият брой на постъпилите за разглеждане наказателни дела.

В рамките на новопостъпилите дела е видно, че се запазва тенденцията за намаляване броят на постъпилите дела за престъпления против личността – за 2015 г. са 20 бр. /за 2014 г. - 22 бр., 2013 г. - 22 бр., 2012 г. - 27 бр., 2011 г. - 33 бр./

Намален е броят на постъпилите дела за престъпления против собствеността – за 2015 г. те са 95бр., /през 2014 г. са постъпили 137 бр. дела, 2013 г. - 174 бр., през 2012 г. са били 200 бр., през 2011 г. – 221 бр./

При престъпленията против стопанството също има намаляване на новообразуваните дела – постъпили са 29 бр., /за 2014 г. са постъпили 34 бр., 2013 г. - 65 бр., 43 бр. през 2012 г., през 2011 г. са били 42 бр./.

Броят на делата за общоопасните престъпления, в т.ч. и на престъпленията в транспорта за 2015 г. е 156 бр., /за 2014 г. - 178 бр., през 2013 г. са били 206 бр., през 2012 г. - 150 бр., 160 бр. през 2011 г./ В сравнение с предходната година делата са по-малко, но тенденцията за този вид престъпления е за устойчивост.

През 2015 г. НОХД за престъпленията, свързани с отглеждане на растения и престъпления, свързани с наркотични вещества са 10 бр., като има увеличение на постъпленията /за сравнение 2014 г. са постъпили 7 бр. дела при 21 бр. през 2013 г., 11 бр. през 2012 г., 12 бр. през 2011 г./

През годината няма постъпили дела по чл. 159а-159в от НК.

По отношение на делата за престъпления против брака, семейството и младежта трябва да се отбележи, че е налице увеличение спрямо предходните години – за 2015 г. са постъпили 42 бр. дела /за сравнение 2014 г. са постъпили 37 бр. дела, 2013 г. са били 22 бр., 2012 г. – 27 бр./.

 Съдиите от наказателното отделение са разгледали през 2015 г. общо 1775 бр. дела, от които 103 бр. останали от миналата година и са свършили 1 630 дела, което представлява 91.83%. От тях са приключили в тримесечен срок 94 %. /за сравнение за 2014 г. са разгледани общо 1376 бр. дела, от които 108 бр. останали от предходни години и са свършили 1273 бр., което представлява 92.52 %; 2013 г. - 94 %, 90.81 % през 2012 г., 87 % през 2011 г./ От тях през 2014г. 1173 бр. са приключили в тримесечен срок – 92 % /2013 г. – 87 %, 2012 г. – 88 %, 2011 г. – 82 % /.

За 2015 г. от разгледаните 410 дела от общ характер са свършени 365 дела, което представлява 89.02%. /за сравнение през 2014 г. от 473 бр. наказателни дела от общ характер са свършени 443 бр., което представлява 93.65 % , 2013 г. - 93.1 %, 2012 г. - 88.29 %, 86.20% през 2011 г./.

В тримесечен срок са свършени 342 бр. дела, което представлява 94%, като този показател е подобрен в сравнение с миналата година.

Средната продължителност за разглеждане на наказателните дела от постъпването им в съда до постановяване на съдебния акт ***за 2015 г. е 25.83 дни.***

За сравнение през 2014 г. е 31.60 дни, 2013 г. - 43.65 дни, 2012 г. - 41.21 дни, 2011 г. - 43.77 дни/. И тук тенденцията е за значително подобряване на този показател в последните пет години.

Насрочването на наказателните дела от общ характер, извън тримесечния срок, се допуска само с разрешение на Председателя на съда и то в периода на ползване на платения годишен отпуск от съдиите.

Отчита се за поредна година много добър резултат, който се дължи на усилията на съдиите от наказателно отделение и съдебните служители, като разпределението на делата се извършва в деня на постъпването им, разпореждането на докладчика се извършва в тридневен срок, призовките и съобщенията се изготвят също в тридневен срок, а връчването им се осъществява до 14 дни.В кратки срокове се администрират делата, по които са постъпили протести или жалби. Съдебните секретари и деловодители от това отделение при необходимост поемат и допълнителна работа, като се заместват и подпомагат.

През отчетния период са решени със съдебен акт по същество 1309 бр. наказателни дела /за сравнение 2014 г. са 869 бр. наказателни дела/, което е много добър атестат за срочността и бързината на приключените дела в сравнение с предходни периоди.

През 2015 г. за престъпления от общ характер са съдени 399 лица, осъдени са 396 лица, в т.ч.18 непълнолетни, като е оправдано 1 лице и 2 лица не са осъдени, поради прекратяване на производството по други причини.

За сравнение през 2014 г. за престъпления от общ характер са съдени 607 лица, осъдени са 587 лица, в т.ч. 33 непълнолетни. Оправдани са 5 лица.

През отчетната календарна година на 238 лица наложеното наказание е „Лишаване от свобода“ до 3 години, като 161 лица са осъдени условно и 77 лица - на ефективно наказание. На 13 лица е наложено наказание „Лишаване от свобода“ над 3 до 15 години. На 124 лица е наложено наказание „Пробация“. Глоба е наложена на 20 лица. На 1 лице е наложено наказание „Обществено порицание“.

За сравнение през 2014 г. на 297 лица наложеното наказание е „Лишаване от свобода” до 3 години,като на 197 лица е условно, а на 153 лица е наложено наказание „Пробация”. Най-често налаганото наказание е „Лишаване от свобода” до 3 години с отлагане на изтърпяването му. На 8 лица е било наложено наказание „Лишаване от свобода” над 3 години.

В края на отчетния период за 2015 г. са влезли в сила 336 бр. присъди по НОХД и по НЧХД - 5 присъди, чието изпълнение е извършено в срок.

Свършени наказателни дела по видове и сравнени с предходните четири години:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Година | НОХД | НЧХД | 78а НК | ЗБППМН | Реабилитация | Принудителни Мед. мерки | Кумулации | АНД | УБДХ | Мерки | Други дела | ЧНД-Д |
| 2015 | 365 | 17 | 67 | 4 | 21 | 50 | 29 | 371 | 40 | 38 | 19 | 609 |
| 2014 | 446 | 21 | 87 | 9 | 17 | 53 | 48 | 343 | 22 | 23 | 25 | 204 |
| 2013 | 545 | 26 | 80 | 6 | 16 | 50 | 72 | 571 | 31 | 26 | 31 | 269 |
| 2012 | 505 | 34 | 73 | 8 | 13 | 46 | 51 | 473 | 27 | 45 | 29 | 217 |
| 2011 | 531 | 25 | 51 | 6 | 19 | 39 | 76 | 296 | 32 | 41 | 33 | 208 |

Решените по същество дела от общ характер по видове са:

|  |  |  |  |  |  |
| --- | --- | --- | --- | --- | --- |
| **РЕШЕНИ ПО СЪЩЕСТВО****ОБЩ ХАРАКТЕР****/с присъда и споразумение/** | **Дела****2015г.** | **Дела****2014г.** | **Дела****2013г.** | **Дела****2012г.** | **Дела****2011г.** |
| Престъпления п/в личността | 17 | 23 | 12 | 10 | 15 |
| Престъпления п/в правата на гражданите | 4 | 3 | 1 | 0 | 0 |
| Престъпления п/в брака,младежта и семейството | 35 | 37 | 20 | 27 | 21 |
| Престъпления п/в собствеността | 87 | 135 | 82 | 103 | 112 |
| Престъпления п/в стопанството | 28 | 36 | 10 | 11 | 13 |
| Престъпления п/в фин., дан. и осигурителната системи | 0 | 0 | 0 | 0 | 0 |
| Престъпления п/в държавата и обществени организации | 1 | 3 | 0 | 0 | 0 |
| Документни престъпления | 10 | 11 | 3 | 3 | 1 |
| Престъпления п/в реда и общественото спокойствие | 20 | 12 | 4 | 3 | 1 |
| Общоопасни престъпления | 148 | 183 | 45 | 28 | 46 |
| **ОБЩО:** | **350** | **443** | **185** | **209** | **282** |

В края на годината са останали несвършени 45 бр. НОХД /за 2014 г. - 30 бр. НОХД, 2013 г. - 40 бр., 2012 г. – 67 бр., 2011 г. – 85 бр./.

Общо висящите наказателни дела в края на периода са 145 бр. /за сравнение през 2014 г. са 103 бр., 2013 г. - 108 бр., 2012 г. - 152 бр., 2011 г. – 198 бр./

Видна е тенденция на завишение броя на останалите несвършени наказателни дела като цяло и в частност на делата от общ характер в сравнение с предходните две години.

Процентното съотношение на несвършените дела спрямо постъпилите дела е 8.67% /за сравнение през 2014 г.- 8.12 %, 2013 г. – 6.55 %, 2012 г. - 10.43 %, 2011 г. - 14.82 %/.

По глави от НК присъдите и осъдените лица, сравнени с предходните четири години са, както следва:

**Структура на наказателната престъпност – 2015 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | Условно | Лишаване отсвобода над 3 г. | Глоба | Пробация | Др.наказания |
| Престъпление против личността | 18 | 18 | 1 | 10 | 8 | 1 | 0 | 7 | 0 |
| Престъпление против правата на гражданите | 4 | 4 | 0 | 0 | 0 | 0 | 0 | 4 | 0 |
| Престъпление против брака, семейството и младежта | 36 | 36 | 0 | 11 | 11 | 0 | 3 | 22 | 0 |
| Престъпление против собствеността | 96 | 128 | 17 | 99 | 44 | 9 | 5 | 14 | 1 |
| Престъпление против стопанството | 28 | 28 | 0 | 17 | 16 | 0 | 0 | 11 | 0 |
| Престъпление против държавата, държавните органи и общ. Организации | 1 | 1 | 0 | 1 | 1 | 0 | 0 | 0 | 0 |
| Документни престъпления | 11 | 10 | 0 | 4 | 3 | 0 | 0 | 6 | 0 |
| Престъпление против реда и общест. Спокойствие | 20 | 23 | 0 | 13 | 10 | 0 | 0 | 10 | 0 |
| Общоопасни престъпления | 151 | 148 | 0 | 83 | 68 | 3 | 12 | 50 | 0 |
| **ОБЩО:** | **365** | **396** | **18** | **238** | **161** | **13** | **20** | **124** | **1** |

**Структура на наказателната престъпност – 2014 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | Условно | Лишаване отсвобода над 3 г. | Глоба | Пробация | Др.наказания |
| Престъпление против личността | 23 | 21 | 2 | 14 | 7 | 1 | 1 | 5 | 0 |
| Престъпление против правата на гражданите | 3 | 2 | 0 | 0 | 0 | 0 | 0 | 2 | 0 |
| Престъпление против брака, семейството и младежта | 37 | 37 | 0 | 16 | 16 | 0 | 0 | 16 | 5 |
| Престъпление против собствеността | 135 | 181 | 21 | 141 | 72 | 6 | 5 | 25 | 4 |
| Престъпление против стопанството | 36 | 37 | 0 | 17 | 14 | 1 | 0 | 19 | 0 |
| Престъпление против държавата, държавните органи и общ.организации | 3 | 2 | 0 | 0 | 0 | 1 | 1 | 0 | 2 |
| Документни престъпления | 11 | 9 | 0 | 4 | 4 | 0 | 2 | 3 | 0 |
| Престъпление против реда и общест. Спокойствие | 12 | 11 | 0 | 3 | 2 | 0 | 0 | 8 | 0 |
| Общоопасни престъпления | 183 | 184 | 2 | 100 | 78 | 0 | 11 | 73 | 0 |
| **ОБЩО:** | **443** | **484** | **25** | **295** | **193** | **9** | **20** | **151** | **11** |

**Структура на наказателната престъпност – 2013 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | Условно | Лишаване отсвобода над 3 г. | Глоба | Пробация | Др.наказания |
| Престъпление против личността | 29 | 30 | 1 | 18 | 11 | 4 | 0 | 7 | 0 |
| Престъпление против правата на гражданите | 1 | 1 | 0 | 1 | 1 | 0 | 0 | 0 | 0 |
| Престъпление против брака, семейството и младежта | 23 | 23 | 0 | 11 | 11 | 0 | 0 | 10 | 2 |
| Престъпление против собствеността | 195 | 277 | 35 | 232 | 127 | 8 | 2 | 34 | 1 |
| Престъпление против стопанството | 65 | 85 | 1 | 43 | 40 | 0 | 5 | 37 | 0 |
| Престъпление против държавата, държавните органи и общ.организации | 1 | 1 | 0 | 0 | 0 | 0 | 0 | 1 | 0 |
| Документни престъпления | 13 | 11 | 0 | 8 | 7 | 0 | 1 | 3 | 0 |
| Престъпление против реда и общест. Спокойствие | 13 | 15 | 0 | 9 | 5 | 0 | 0 | 6 | 0 |
| Общоопасни престъпления | 205 | 197 | 0 | 107 | 91 | 0 | 10 | 79 | 1 |
| **ОБЩО:** | **545** | **640** | **37** | **429** | **293** | **12** | **18** | **177** | **4** |

**Структура на наказателната престъпност – 2012 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | Условно | Лишаване отсвобода над 3 г. | Глоба | Пробация | Др.наказания |
| Престъпление против личността | 29 | 33 | 0 | 23 | 19 | 1 | 3 | 6 | 0 |
| Престъпление против правата на гражданите | 2 | 3 | 0 | 0 | 0 | 0 | 3 | 3 | 0 |
| Престъпление против брака, семейството и младежта | 37 | 37 | 0 | 24 | 21 | 0 | 0 | 9 | 4 |
| Престъпление против собствеността | 213 | 327 | 38 | 273 | 149 | 21 | 2 | 27 | 4 |
| Престъпление против стопанството | 47 | 47 | 0 | 25 | 20 | 0 | 4 | 18 | 0 |
| Престъпление против държавата, държавните органи и общ.организации | 0 | 0 | 0 | 0 | 0 | 0 | 0 | 0 | 0 |
| Документни престъпления | 18 | 15 | 0 | 10 | 9 | 0 | 0 | 5 | 0 |
| Престъпление против реда и общест. Спокойствие | 9 | 9 | 0 | 3 | 1 | 0 | 1 | 5 | 0 |
| Общоопасни престъпления | 150 | 148 | 2 | 80 | 53 | 0 | 7 | 61 | 0 |
| **ОБЩО:** | **505** | **619** | **40** | **439** | **272** | **22** | **17** | **134** | **8** |

**Структура на наказателната престъпност – 2011 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:Непълнолетни | Лишаване отсвобода до 3 г. | Условно | Лишаване отсвобода над 3 г. | Глоба | Пробация | Др.наказания |
| Престъпление против личността | 32 | 26 | 1 | 17 | 15 | 2 | 1 | 6 | 0 |
| Престъпление против правата на гражданите | 3 | 1 | 0 | 0 | 0 | 0 | 0 | 1 | 0 |
| Престъпление против брака, семейството и младежта | 27 | 23 | 0 | 5 | 4 | 0 | 1 | 15 | 2 |
| Престъпление против собствеността | 238 | 357 | 40 | 260 | 141 | 12 | 7 | 72 | 6 |
| Престъпление против стопанството | 42 | 37 | 0 | 21 | 17 | 0 | 8 | 8 | 0 |
| Престъпление против държавата, държавните органи и общ.организации | 2 | 1 | 0 | 0 | 0 | 0 | 0 | 1 | 0 |
| Документни престъпления | 13 | 9 | 0 | 2 | 2 | 0 | 1 | 6 | 0 |
| Престъпление против реда и общест. Спокойствие | 8 | 4 | 0 | 2 | 2 | 0 | 0 | 2 | 0 |
| Общоопасни престъпления | 166 | 161 | 0 | 88 | 79 | 0 | 9 | 65 | 0 |
| **ОБЩО:** | **531** | **619** | **41** | **395** | **260** | **14** | **27** | **176** | **8** |

В наказателното отделение работят съдиите Радослава Маждракова, Невена Иванова, Тодор Тодоров, Михаил Михайлов и Деян Илиев.

Всички съдии в наказателното отделение са работили с приблизително еднаква натовареност в резултат на разпределението на делата на случаен принцип, като Административният ръководител участва в разпределението на делата с 80% натовареност в отделните групи в наказателното отделение и на 100% в делата, разпределяни по дежурство.

Разликата в броя на делата се получава от постъплението на делата, разпределяни на дежурен съдия и броят на делата, останали несвършени от съответния съдия в края на предходната година. За резултатите на всеки съдия в наказателното отделение е приложена таблица.

Въз основа на заповед на Административния ръководител ежемесечно съдебните секретари изготвят писмени справки по съдии, чрез които се проследява движението на делата и спазването на кратките срокове, предвидени в НПК, както и справки за дела с просрочени съдебни актове. Ежемесечната проверка на срочните книги от Адм. ръководител също дава възможност да се проследява движението и сроковете по наказателни дела. Не е имало необходимост да се предприемат съответни мерки, тъй като съдебните актове, изготвяни от магистратите, са били винаги в законоустановения срок. Това е отличен показател за работата на съдиите от наказателното отделение.

През 2015 г. са били обжалвани и протестирани общо 198 акта, постановени по наказателни дела, от които: 43 присъди, 138 решения и 17 определения и разпореждания. От тях по дела от административно- наказателен характер са 134. Оставени са в сила общо 118 акта /93 бр. присъди и решения и 25 бр. определения/. Изцяло отменени са 70 акта, както и 2 акта по НЧХД, поради оттегляне на тъжбата, както и са изменени 15 бр. от върнатите през годината съдебни актове. В процентно изражение потвърдените актове представляват 57.56%, отменените - 35.12% и изменените са 7.32%. Процентите са изчислени към обжалваните, върнати през календарната година дела, а не към подлежащите на обжалване актове.

За сравнение през 2014 г. са били обжалвани и протестирани общо 220 акта, постановени по наказателни дела /2013 г. – 270 бр./. В процентно изражение потвърдените актове представляват 58.23 % /2013 г. - 56.66 %/, отменените – 35.02 % /2013 г. – 37.05%/ и изменените - 6.75 % /2013 г. - 6.29 %./. Констатира се намаление на броя на обжалваните актове в сравнение с предходната година. От процентното съотношение на потвърдените съдебни актове с тези от предходните години се установява трайно подобрение на този показател, като прави впечатление увеличения брой на изменените съдебни актове.

Като бързина на правораздаването и качество на постановените съдебни актове работата на съдиите в наказателното отделение следва да се оцени като много добра, като отстъплението в потвърдените съдебни актове през годината е незначително - 0.67%. Запазва се и тенденцията за приключване на наказателните производства в предвидените в закона срокове.

Като основни причини за отмяна на съдебните актове по наказателни дела от страна на въззивната инстанция следва да се посочат неотчетени от съда процесуални нарушения, допуснати в хода на досъдебното производство и в обвинителния акт, както и такива, допуснати от самия съдебен състав. Незначителен е броят на отменените съдебни актове, поради неправилно приложение на материалния закон. Следва да се отбележи, че и тази календарна година значителен брой от отменените актове - 54 бр. са по дела с административно-наказателен характер, а като причина за това следва да се посочи и липсата на възможност за контрол на решенията от ВАС при съществуващата противоречива съдебна практика и променящата се съдебна практика на самата касационна инстанция.

**БЮРО „СЪДИМОСТ“ при РС гр. Казанлък**

В бюро „Съдимост“ през 2015 г. са издадени 12232 свидетелства за съдимост и 1941 справки за съдимост, като са обработени 512 бюлетина /за сравнение през 2014 г.- 10046 бр. свидетелства за съдимост и 2232 бр. справки за съдимост, 2013 г. - 9546 бр. свидетелства за съдимост и 2562 бр. справки за съдимост/. Обработени са през 2014 г. 617 бр. бюлетини.

Забелязва се увеличение на броят на издадените свидетелства за съдимост през годините.

В бюро „Съдимост” работи само един служител. При отсъствието на титуляра се осигурява служител, който да го замества, поради което през годината не са допускани забавяния при издаване на справките и свидетелствата за съдимост.

**ГРАЖДАНСКИ ДЕЛА**

През 2015 г. в съда са постъпили 3327 бр. граждански дела /за сравнение през 2014 г. са постъпили 2442 бр., 2013 г. - 3092 бр., през 2012 г. - 3374 бр., през 2011 г. са 3330 бр./. Постъплението на гражданските дела спрямо предходната година е с 985 бр. повече. В сравнение с предходната отчетна година се касае за значително увеличение на броя на гражданските дела.

По видове дела постъплението е следното:

В сравнение с 2014 г. е увеличен броят на новообразуваните дела по чл. 410 и чл. 417 ГПК с 831 бр. дела, по облигационни искове – 16 бр., както и други дела - 65 броя.

Намаляло е постъплението на вещни искове с 50 %, както и по-незначително по останалите видове дела.

Средномесечното постъпление на един съдия от гражданско отделение на база 12 месеца по щат за 2015 г. е 57.36 бр.дела /за сравнение за 2014 г. е 46.05 бр. дела, за 2013 г. е 54.97 бр., 2012 г. - 67.48 бр., 2011 г. - 69.4 бр./

Съдиите от гражданско отделение са разгледали през 2015 г. 3607 бр. дела /за сравнение през 2014 г. - 2763 бр., 2013 г. - 3352 бр., 2012 г. - 3631 бр., 2011 г. – 3608 бр./

Свършени са 3320 бр. дела /за сравнение през 2014 г. - 2483 бр. дела, 2013 г. – 3031 бр., 2012 г. - 3371 бр., 2011 г. -3351 бр./ Съотношението между свършени и разгледани дела за 2015 г. - 92.04 %, /2014 г. е било 89.86 % , 2013 г. - 90.43 %, 2012 г. - 92.83 %, 2011 г. - 92.87 %/.

Постигнат е много добър показател при разглеждането и свършването на гражданските дела, като е налице подобрение на постигнатите през 2014 г. и 2013 г. резултати.

От свършените през годината 3320 бр. дела, със спогодба са приключили 46 бр., 251 бр. са прекратени по други причини, а останалите 3 023 бр. са приключили с постановяване на акт по същество.

В срок до три месеца са свършени 3188 бр. дела, което представлява 96.02% /за сравнение през 2014 г. - 2321 бр. дела, което представлява 93%, през 2013 г. - 96 %, 2012 г. - 97 %, 2011 г. - 89.55 %/. Видно е, че процентът на свършените в срок до три месеца дела е увеличен в сравнение с 2014 г., като през последните години е над 90 %.

В края на отчетния период са останали несвършени 287 бр. дела, което представлява 8.62% спрямо постъпилите дела /за сравнение през 2014 г. - 280 бр. дела, което представлява 11.47 % спрямо постъпилите дела, 2013 г. - 10.38 %, 2012 г. - 7.7 %, 2011 г. - 7.7 %/. В рамките на последните четири години броят на несвършените в края на годината дела е сравнително постоянен, като този показател е подобрен в сравнение с предходната 2014 г. Като основна причина за това следва да се посочи предвидения в чл. 131 от ГПК срок за размяна на книжата и срещаните трудности във връзка с връчването им.

По видове свършените дела се разпределят, както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | Искове по СК | Облигационн искове | Вещниискове | Делби | Исковепо КТ | Финансови начети | Другидела | Заповеднопроизводство |
| 2015 | 261 | 230 | 44 | 25 | 61 | 0 | 358 | 2341 |
| 2014 | 278 | 228 | 54 | 31 | 68 | 0 | 313 | 1511 |
| 2013 | 297 | 251 | 59 | 20 | 76 | 0 | 297 | 2030 |
| 2012 | 301 | 202 | 67 | 25 | 63 | 0 | 266 | 2447 |
| 2011 | 283 | 197 | 59 | 26 | 60 | 0 | 241 | 2485 |

Средномесечно свършените дела през 2015 г. от един съдия от гражданско отделение на база 12 месеца е 57.24 дела /за сравнение: за 2014 г.- 41.38 бр., 2013 г. - 52.88 бр., 2012 г. - 62.72 бр., 2011 г. - 69.81 бр./.

Средната продължителност на разглеждане на граждански дела от насрочването им до постановяване на съдебния акт е 14.18 дни /за сравнение през 2014 г. е 18.57 дни, 2013 г. - 12.21 дни, 2012 г. - 11.17 дни, 2011 г. - 11.75дни/.

Видно от посочените данни за постъпление на гражданските дела за отчетната година, броят на приключилите дела и сроковете на свършване следва извода, че съдиите в гражданското отделение са работили при значително и сравнително еднакво натоварване. Следва да се отбележи, че от м. 04.2015 г. съдия Минчева е спряна от разпределение на дела , предвид предстоящото й пенсиониране, а съдия Тенева е постъпила на работа в РС - Казанлък през м. 07.2015 г. Отново основното постъпление на делата е по заповедните производства и последвалите след това облигационни спорове.

През отчетния период са обжалвани общо 174 бр. граждански дела. От върнатите към края на отчетния период дела е видно, че 114 бр. съдебни актове са оставени в сила, което представлява 66.67 %, изцяло отменени са 32 бр. актове - 18.71%, от които: поради виновно поведение на съда – 17 бр., а по обективни причини - представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ - 15 бр.; 25 бр. - 14.62 % съдебни акта са потвърдени в едната част, отменени или обезсилени по обективни причини в другата част.

За сравнение през 2014 г. са били обжалвани 203 бр. актове, постановени по граждански дела. От тях 129 бр. са били оставени в сила, което представлява 70.11 %, 30 бр. са отменени изцяло – 16.30 % и 9 бр. са отменени частично, поради представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ или 4.89 %. За сравнение следва да се посочи, че през 2013 г. са потвърдени изцяло 63.24 %, отменени изцяло - 16.75 %, през 2012 г. процентът на потвърдените актове е бил 65.31, на отменените изцяло – 19.7 %, а през 2011 г. са потвърдени 53.34 % и отменени изцяло – 12.12 %.

Сравнителният анализ на този показател през годините води до извода за едни много добри и стабилни резултати през изминалата година, като се констатира, че в по-голямата си част причината за отмяната на съдебните актове се дължи на невиновното поведение на съда.

Средномесечно съдиите от гражданското отделение са разглеждали по 60.12 бр. дела.

През годината няма постъпили молби за определяне на срок при бавност.

Изложените статистически данни и техният анализ дават основание да се приеме, че през 2015 г. се е запазила тенденцията за бързина при насрочване, разглеждане и решаване на делата.

В гражданското отделение при РС гр. Казанлък през 2015 г. са работили съдиите: Дориана Минчева - до м. юни 2015 г., Йовка Пудова, Кети Косева, Нейко Нейков,Валентина Тодорова и Ваня Тенева – от м. 07.2015 г. За тяхната работа към доклада е приложена таблица.

И през отчетната година, продължи практиката съдебните секретари да изготвят ежемесечно справки за движението на делата по чл. 310 от ГПК, както и за неизготвените в законовите срокове съдебни актове. Изводите от тези справки сочат спазване на предвидените в законите срокове, което също е отличен показател за работата на съдиите в гражданското отделение.

Натовареността на съдиите в Районен съд - Казанлък по щат за изминалата 2015 г. е 44.85 бр. дела спрямо делата за разглеждане /за сравнение за 2014 г. е 34.49 бр. дела, през 2013 г. - 42.93 бр., 2012 г. - 44.05 бр./ и спрямо свършените - 41.25 бр. /за 2014 г. - 31.30 бр., за 2013 г. – 39.36 бр., 2012 г. - 40.62 бр./

Действителната натовареност през 2015 г. общо за съда е 44.85 бр.дела /за сравнение през 2014 г. е 33.93 бр. дела спрямо делата за разглеждане, като през 2013 г. е била 42.34 бр. дела и спрямо свършените 41.25 бр.дела /за сравнение през 2014 г. - 30.79 бр. , 2013 г. - 38.82 бр./

1. **СЪДЕБНО ИЗПЪЛНЕНИЕ**

През изминалата 2015 год. съдебно-изпълнителната служба работи с щат един държавен съдебен изпълнител - Стефка Хиновска и двама съдебни служители. Поради това за поредна година беше създадена организация при необходимост съдебен изпълнител Хиновска да бъде замествана от съдиите от гражданското отделение по график.

През отчетния период в съдебно-изпълнителната служба при Казанлъшки районен съд за 2015 г. са постъпили 247 бр. дела, което е значително по-малко от предходната година /за 2014 г.- 337 бр. дела, през 2013 г. - 784 бр./.

Този факт се дължи на обстоятелството,че изпълнението на държавните вземания /съдебните такси, глоби и др./ е възложено на НАП, а от м. ноември 2015 г. и на частни съдебни изпълнители.

|  |  |  |
| --- | --- | --- |
| **ГОДИНА** | **ПОСТЪПИЛИ ДЕЛА** | **СЪБРАНА СУМА /ЛВ./** |
| **2015** | 247 | 504937 |
| **2014** | 337 | 376931 |
| **2013** | 784 | 373899 |
| **2012** | 477 | 472593 |
| **2011** | 181 | 430808 |

От тази таблица се установява, че независимо от това, че изпълнителните дела през годината са намалели, то събраните суми са значително по-големи в сравнение с изминалите години.

Средномесечното постъпление на дела на един държавен съдебен изпълнител за 12 месеца е 20,58 бр. /за 2014 г. - 28.08 бр., 2013 г. - 65.34 бр., 2012 г. - 39.75 бр., 2011 г. - 7.55 бр./. Натовареността е намаляла в сравнение с предходната година, но следва да се отчете, че в съдебно-изпълнителна служба работи само един държавен съдебен изпълнител, като има за приключване и значителен брой образувани дела от предходни години.

При общо 4006 бр. изпълнителни дела за разглеждане, свършените са 226 бр., в т.ч. и 10 бр. изпратени на друг съдебен изпълнител, което представлява 5,64 % /2014 г. – 10,35%, 2013 г. - 8.23 %, 2012 г. - 2.73 %, 2011 г. - 4.05 %./. Този показател е намален в сравнение с предходната календарна година.

Останалите несвършени дела са 3780 бр. /2014 г. - 3759 бр., 2013 г. - 3856 бр., 2012 г. - 3416 бр., 2011 г. - 3035 бр./. Налице е тенденция на устойчивост в броя на несвършените дела в последните четири години. Най-голям брой несвършени дела /2088 бр./ са в полза на юридически лица, в т.ч. в полза на банки.

Събраната сума е в размер на 504937 лв. /2014 г. - 376931 лв., 2013 г.-373 899 лв., 2012 г. - 472593 лв./. Тя е в по-висок размер в сравнение с предходните години и от 2009 г. бележи трайно завишение. Останалата за събиране сума в края на отчетния период е в размер на 4 248 309 лв. /2014 г. – 4 583 695 лв., 2013 г. – 9 123 555 лв./.

През годината не са постъпили жалби против действията на съдебния изпълнител. За сравнение през 2014 г. жалбите са били 2 бр. /неуважени/, 2013 г. - 3 бр. /неуважени/, 2012 г. - 1бр. /неуважена/, 2011 г. - 4 бр., които също не са били уважени.

От горното следва, че качеството на изпълнителните действия е много добро. И през отчетната година забавянето на движението на изпълнителните дела се дължи най-вече на недостатъчна активност от взискателите за посочване способ на изпълнение и своевременно внасяне на държавни такси, липса на имущество на длъжниците, като много от тях използват възможността да спестят сумата от пропорционална такса,ако внесат задължението си в доброволния двуседмичен срок.

1. **СЛУЖБА ПО ВПИСВАНИЯТА**

 Сравнителен анализ на вписванията за последните четири години:

|  |  |
| --- | --- |
| **Година** | **Брой на вписвания** |
| 2015 |  10747 |
| 2014 |  10517 |
| 2013 |  10045 |
| 2012 | 8607 |
| 2011 | 7740 |

През 2015 г. са постъпили 10750 бр. актове, подлежащи на вписване, отбелязване или заличаване. Постановени са 3 бр. откази, които са влезли в сила. Приключени са 10747 бр. вписвания. Образувани са 7393 бр. нотариални дела.

За сравнение през 2014 г. са постъпили 10520 бр. актове, подлежащи на вписване, отбелязване или заличаване. Постановени са 3 бр. откази, от които 2 бр. са влезли в сила. Приключени са 10517 бр. вписвания. Образувани са 7186 бр. нотариални дела.

През сравнителния петгодишен период се установява трайна тенденция за увеличение броя на вписванията, като по този начин е налице по-голямо натоварване на съдиите по вписванията. Независимо от това е създадена много добра организация за работа от съдиите по вписванията Боряна Дянкова и Гергана Домузова, като същите се редуват при ползването на платения си годишен отпуск.

1. **ОСЪЩЕСТВЕН КОНТРОЛ и ПРЕДПРИЕТИ МЕРКИ, свързани с организацията на работа на съда.**

В Районен съд гр. Казанлък са приети вътрешни правила, които при необходимост през изминалата календарна година бяха актуализирани, както и бяха създадени нови, утвърдени от Административния ръководител - съответно с. Минчева до м. май 2015 г. и с. Маждракова след м. май 2015 г. Същите са публикувани на интернет-страницата на съда и на локалната страница на съда, като са сведени до знанието на всички магистрати и съдебни служители, както следва:

**\*** Вътрешни правила за архивиране на делата от м. април 2015 г.;

**\*** Вътрешни правила за осъществяване на контрол във връзка със събиране на държавни такси, глоби и суми по изпълнителни листове, издадени от РС – Казанлък;

**\*** Вътрешни правила за разпределение на делата на случаен принцип чрез Централизираната система за случайно разпределение на дела от м. ноември 2015 г.;

**\*** Вътрешни правила за работа с ПОС терминали устройства в сградата на РС-гр.Казанлък от м. декември 2015 г.

От 2014 г. в РС - Казанлък се води регистър на отводите. Направените констатации са следните: през 2015 г. са направени 9 бр. отводи по граждански дела, като по 6 бр. дела са се отвели всички съдии. Съдиите от наказателно отделение са се отвели по 26 бр. дела, като само по 2 от тях са се отвели всички съдии в съда .

За сравнение през 2014 г. отводите в двете отделения са били съответно 16 бр. в наказателното отделение и 17 бр. в гражданското отделение, като по никое от делата няма направен отвод на всички съдии от съда. Констатира се завишаване на броя на направените отводи в наказателното отделение и по-конкретно на самоотводите,като в тази връзка намирам, че следва да се направи задълбочен анализ на този факт,основанията за същите и мотивировката им в двете отделения на съда, тъй като завишеният брой на самоотводите затруднява дейността на съда и води до различна натовареност на съдиите в отделенията.

1. **ФИНАНСОВА ОБЕЗПЕЧЕНОСТ**

Първоначално с решение на ВСС по протокол № 7/12.02.2015 г. утвърденият бюджет на съда за 2015 г. беше в размер на 1 297 138 лв. След неколкократни компесаторни промени с решения на ВСС, към 31.12.2015 г. беше утвърден окончателен бюджет в размер на 1 440 675 лв. Същият е изпълнен в размер на 1433 102 лв., като от него за трудови възнаграждения и други възнаграждения и плащания на персонала са изразходвани 930 183 лв., за социални осигуровки – 260 205 лв. и за текуща издръжка - 140 276 лв., в която се включват възнагражденията на вещи лица и съдебни заседатели, консумативи /електроенергия, газ, вода, канцеларски материали и др./. Не са констатирани проблеми през изминалата година с разходването на бюджета, като същият е бил актуализиран за текущ ремонт на 5 зали, котел и придобиване на компютърна техника, като несъмнено при планирането на новия бюджет за 2016 г. сме се стремили да заложим и други материални придобивки за съда - обзавеждане с нови мебели и реконструкция на част от помещенията на партерния етаж, с цел по-ефективното им използване.

Продължава ползването на текстообработваща програма WORD от всички съдии и съдебни служители, като беше инсталирана по-новата версия, правната програма „АПИС-7”, която своевременно се актуализира, съгласно сключения договор. Бюро “Съдимост” продължава да работи със софтуерен продукт, единен за цялата страна. Счетоводната служба ползва програмата „TEREZ”.

1. **СГРАДЕН ФОНД И ТЕХНИЧЕСКА ОБЕЗПЕЧЕНОСТ**

**СГРАДЕН ФОНД**

Съдебната сграда е публична държавна собственост – акт за публична държавна собственост № 4712/23.12.2005 г. на Областен управител – Стара Загора. Предоставени са права за управление на Районен съд и Районна прокуратура. С решение по протокол № 38/14.12.2005 г., ВСС задължи органите на съдебна власт и други органи, които са настанени в съдебните палати, да разпределят и разплащат ежемесечно от 01.01.2006 г., разходите за издръжката по предварително определена методика. Районен съд, Районна прокуратура, Агенция по вписванията и обслужващата банка подписаха протоколи за разпределение, съобразно заеманата от всеки орган площ. През 2011 г. такъв протокол беше подписан и с Областно звено ”Охрана” гр. Стара Загора.От 2010 г. разходите се изплащат ежемесечно, съгласно дадените в одитния доклад препоръки.

От месец януари 2006 г. в сградата има обособен пост за охраняване на обществения ред и осъществяване на пропускателен режим и сигурност, който се носи от шест служители на Областно звено „Охрана” - Стара Загора. Към настоящия момент, след работно време и в почивните дни охраната се осигурява от МВР, тъй като има постигната договореност между Главна прокуратура и Министерството за охрана на сградите на Прокуратурата, а в сградата на съда се помещава и Районна прокуратура – Казанлък и по тази причина няма сключен договор с друг охранител.

Със заповед № ЛС-04-1459/26.10.2015 г. на Министъра на правосъдието беше извършено разпределение на ползването на помещенията в съдебната палата.

Със заповед № 21/07.05.2015г. на ИФ Адм. ръководител бе открита процедура за отдаване под наем на част от имот – публична държавна собственост, чрез търг с тайно наддаване – банков офис, като наемният договор с „УниКредит Булбанк” АД беше прекратен. Беше проведен търг за отдаване под наем на процесния недвижим имот от комисия в състав: Председател - съдия Невена Иванова и членове: съдия Валентина Тодорова, Румяна Присадашка - началник служба „Стопанисване и управление на съдебното имущество” при Окръжен съд – Стара Загора, гл. счетоводител Милка Палева. На 22 юли 2015 г. беше сключен договор с „Централна кооперативна банка” АД клон Казанлък за отдаване под наем на банков офис в сградата на съдебната палата.

**ТЕХНИЧЕСКА ОБЕЗПЕЧЕНОСТ**

С решение на ВСС по протокол № 20/22.04.2015 г. бяха отпуснати финансови средства за закупуване на 1 бр. сървър среден клас, UPS за сървъри и комуникационно оборудване, 14 бр. компютърни конфигурации и оперативна памет за 19 бр. компютри, на обща стойност 21 145 лв. с ДДС, като средствата бяха усвоени и сключен договор с фирмата доставчик – „СТЕМО“ ООД гр. Габрово на 28.07.2015г.Придобитите активи бяха въведени в експлоатация, но несъмнено остава необходимостта от подновяване на наличната техника и в частност във връзка с въвеждане на пълни електронни папки по делата, като следва да бъдат закупени сканиращи устройства, които да функционират в деловодството на двете отделения, както и допълнителна компютърна техника - монитори, принтери, записваща техника, микрофони, които да се въведат в съдебните зали за по-ефективно и удобно за гражданите провеждане на съдебните заседания.

С решение на ВВС по Протокол № 57/19.11.2015 г. бяха отпуснати парични средства за извършване на ремонт на 5 съдебни зали, които бяха усвоени и до края на календарната година беше извършен основен ремонт и поставен ламиниран паркет. Усилията за следващата календарна година следва да бъдат насочени към оборудване на съдебните зали с мебели, тъй като наличните не са подменяни от основаването на съда, а мебелите в коридора на съда следва да бъдат реновирани.

През м. юли 2015 г. съдът се сдоби със служебен автомобил марка “Форд фокус“, който беше предоставен от ВСС за нуждите на Районен съд гр. Казанлък.

В заключение искам да отбележа, че вярвам в капацитета, всеотдайността, себеутвърждаването на всеки един от магистратите и съдебните служители в нашия съд, като се надявам, че с общи усилия ще допринесем за повишаване на авторитета му пред гражданите и изграждане помежду ни на отношения, базирани на колегиалността и уважението.

Благодаря на всички колеги и съдебни служители за положения труд през изминалата година,която безспорно ни предложи много предизвикателства, включително и на мен като нов Административен ръководител, пред който стои предизвикателството да задържи постигнатите досега резултати,да ги надгражда, както и да допринесе за добра работна атмосфера. Пожелавам много здраве на всички и на техните семейства и нека се стремим към по-добри резултати и да упражняваме тази отговорна професия с чест и достойнство.

**Януари, 2016 г. АДМ. РЪКОВОДИТЕЛ:**

 /Р. Маждракова/